Tupac Shakur

Tupac Amaru Shakur bio je američki reper, aktivist, pjesnik, glumac i biznismen.

Iako je od njegovog ubistva (1996) prošlo mnogo vremena, i dalje je jedan od najprodavanijih repera, sa 48 miliona albuma prodanih u SAD-u i 75 miliona u svijetuForbes. Njegov album, The Don Killuminati: The 7 Day Theory, izdat dva mjeseca nakon njegove smrti, najprodavaniji je hip-hop album svih vremena, sa 35 miliona kopija prodatih u svijetu.

Većina njegovih pjesama bavi se odrastanjem u nasilju i siromaštvu geta, zatim rasizmom, kao i obračunavanjem sa drugim reperima. Tupac je bio poznat i po političkim i ekonomskim porukama u svojim pjesmama. Snoop Dogg i Dr. Dre su na svom koncertu, 15. aprila 2012. u Coachelli, donijeli Tupacov hologram te tako odali počast najvećoj legendi hip-hopa.

Počeci
Tupac nikad nije upoznao svog biološkog oca, a njegov očuh, dr. Mutulu Shakur, veliki dio života proveo je u zatvoru. Kad je Tupacova majka (Afeni Shakur) saznala da je zatrudnjela, nalazila se u zatvoru pod optužnicom za planiranje bombaškog napada. Odlučivši da se sama zastupa pred sudom, odbranila se od optužnice i izišla iz zatvora mjesec dana prije porođaja.

U 12. godini Tupac se pridružio glumačkoj grupi u harlemskom pozorištu i glumio Travisa u poznatoj predstavi "Sunčevo uzdizanje".

1986. godine Tupacova majka i njena sestra preselili su se u Baltimore u Marylandu. Tada se i upoznao s kasnije vrlo bliskom prijateljicom i poznatom glumicom, suprugom Willa Smitha, Jadom Pinket. S repanjem je počeo pod nadimkom Tupac Amaru Shakur|MC New York. Prva pjesma bila je inspirisana kontrolom oružja, s obzirom da je Tupacov prijatelj ubijen neposredno prije toga.

Dvije godine kasnije, Afeni je imala problema u nalaženju posla, a postala i je ovisna o kreku i porodica se preselila u Marin City u Kaliforniji. Tupac je kasnije izjavio da je to bio trenutak kad je "skrenuo sa pravog puta".

1988. njegov očuh osuđen je na 60 godina zatvora za oružanu pljačku, poslije dugogodišnjeg skrivanja (Mutulu Shakur je godinama bio na listi FBI-a kao jedan od 10 najtraženijih).

Tupac je počeo provoditi sve više vremena na ulici, prodavati drogu, ali je istovrememno stekao prijatelje koji su mu pomogli da se probije u muzici. Tupac je sa svojim drugovima Rayom Luvom i Dj Dizyjem formirao rep-grupu Strictly Dope. Pjesme koje su snimili objavljene su 2001. pod nazivom "Beginings: The Lost Tapes 1988-1991".

1990. godine Tupac se pridružio grupi Digital Underground kao reper i plesač.

Uspon prema slavi
1991. godine Shakur je objavio svoj prvi solo album 2Pacalypse Now. Ovaj album se bavio nasiljem protiv policije i izazvao je mnogo kritike, čak toliko da je potpredsjednik SAD-a Dan Quayle izjavio da taj album "nema mjesta u američkom društvu".

Njegov drugi album, Strictly 4 My N.I.G.G.A.Z., donio mu je i prva dva mega-hita, Keep Ya Head Up i I Get Around.

Kao dijete Shakur je sanjao da glumi u Shakespeareovim komadima. Iako mu to nikada nije pošlo za rukom, postigao je veliki uspjeh kao filmski glumac. Prvi put se pojavio u spotu Digital Undergrounda za pjesmu Same Song. Prvi film u kojem je glumio bio je Juice, snimljen 1991, za koji je dobio odlične kritike, uključujući i onu magazina Rolling Stone. Tupac je glumio u još 5 filomva: Poetic Justice (sa Jannet Jackson), Above the Rim, Gridlock'd (s Timom Rothom), Bullet (sa Mickeyem Rourkeom) i Gang Related (sa Jamesom Belushijem). Scenario za film Baby Boy napisan je za Tupaca, ali je on ubijen prije nego što je snimanje počelo. Taj film je snimljen 2001, 5 godina poslije Tupacove smrti.

Oktobra 1991. u Oaklandu u Kaliforniji Tupaca su zaustavila dva policajca zbog toga što je navodno prešao ulicu na pogrešnom mjestu. Tupac im je na to odgovorio sa "J...te se svi", na šta su ga oni brutalno istukli, udaravši mu glavom o trotoar. Shakur je podnio krivičnu prijavu protiv policije, zahtijevajući odštetu od 10 miliona dolara, ali su se na sudu nagodili da mu policija isplati 42.000.

Oktobra 1993. Tupak je primijetio da se dva policajca van dužnosti iživljavaju nad crnim motoristom na ulici. Tupac se potukao s njima i došlo je do pucnjave. Tupac je potegao pištolj i ranio obojicu (jednog u nogu, drugog u stražnjicu). Kako je kasnije uspostavljeno da su oba policajaca bili alkoholizirani, optužnica protiv Tupaca je povučena.

Tupacovo ubistvo

U noći 7. septembra 1996. Tupac je sa svojim prijateljem Sugeom Knightom otišao u MGM Grand gdje se održavao bokserski meč Mikea Tysona. Tupac se nakon meča potukao s Orlandom Andersonom. Sa Sugeom je otišao u njegov noćni klub gdje je trebao repati. Na putu do kluba stali su na semaforu. Ispred njih su bila dva auta, a pored njih jedno auto, u kojem su bile neke djevojke, i iza njih jedan auto, u kojem su bili Tupacovi zaštitari. Djevojke su ugledale Tupaca u autu i počele pričati s njim. Ni Tupac ni Suge nisu primijetili da im se sa strane približava bijeli Cadillac. Iz njega je nepoznati napadač ispucao 13 metaka, od kojih su 3 pogodila Tupaca. Jedan ga je pogodio u ruku, jedan u nogu i treći u prsa. Cadillac je odjurio u nepoznatom pravcu, a BMW je jurio prema bolnici. Na putu u bolnicu udario je u uličnu rasvjetu. Nekolko minuta poslije došla je policija i izvukla Tupaca. Odvezen je u bolnicu. Tamo su se liječnici borili za život poznatog repera 6 dana. Na kraju su izgubili bitku. Tupac je preminuo 13. septembra 1996. (na petak trinaesti). Policija ni do danas nije uspjela ustanoviti ko je kriv za ubistvo. Utvrđeno je da su napravili mnogo grešaka; npr., čahure od ispaljenih metaka nisu odmah pokupili: neke su oštećene, a druge su jednostavno nestale. Također je ubijen i jedini svjedok tog događaja. Pretpostavlja se da je za ubistvo kriv Orlando Anderson, koji se hvalio kako ga je ubio. Također se sumnja na The Notoriusa B.I.G.-a, koji je bio Tupacov rival i ucijenio njegovu glavu na milion dolara. Najvjerovatnije je da Tupacovi prijatelji znaju ko je kriv za ubistvo, jer su kasnije ubijeni i Orlando i Biggie. Njegov ubica je mislio da će Tupac tako biti zaboravljen, ali se desilo obrnuto. Tupacov posljednji album prodan je u milionskom tiražu. Svake godine iziđe jedan ili dva njegova albuma. Pjesme s tih albuma jesu njegova ostavština koju je napravio za života.

Također pogledajte
Sukob Istočne i Zapadne obale

Reference

Kategorija:Rođeni 1971.
Kategorija:Umrli 1996.
Kategorija:Biografije, New York
Kategorija:Američki pjevači
Kategorija:Američki glumci
Kategorija:Aktivisti